順騰國際控股

順騰國際有限公司，係香港一間藥妝公司。公司主要業務係喺香港同中國大陸經營中成藥、保健產品、中醫診所嘅品牌御藥堂。

佢哋旗下嘅產品起用咗唔少無綫電視嘅藝人做代言人，包括陳豪、米雪、肥媽、黃建東、何遠東同埋苗僑偉等，加上佢哋長期喺無綫電視落廣告，所以被部分黃色經濟圈支持者視為藍店。

公司歷史 
公司前身係陳恩德阿爸同妹妹喺2002年成立嘅御藥堂集團控股有限公司。直至2003年沙士事件，陳恩德加入公司，代理板藍根令公司規模擴大。

股份喺2013年10月11號喺港交所創業板上市，當時代碼係8185.HK，配售價為1.07港元，配售129,600,000股，集資1.4億港元。喺上市首日，收市報2.79港元，較招股價升咗1.6倍。直至2015年11月20號轉往主板上市。

2019年陳恩德將公司賣盤同辭去公司主席職務，之後公司名改埋做「順騰國際」，但「御藥堂」個牌子名無變。

部分產品 
部分比較有名嘅產品包括「御藥堂破壁靈芝孢子」、「御藥堂培植蟲草菌絲體Cs-4」、「溶腩酵素」等。另外，佢哋同萬寧合作關係密切，喺萬寧開設咗唔少專櫃。

爭議

「御藥堂西藏頭期野生純冬蟲夏草」中成藥微生物超標 
喺2007年5月，「御藥堂西藏頭期野生純冬蟲夏草」中成藥被驗出微生物超標，衛生署之後下令生產商回收，又忠告市民唔好再服用。之後有傳媒向御藥堂查詢，但御藥堂無回應。

「前列爽」疑膠囊藏活蟲 
喺2012年5月，有市民投訴御藥堂旗下產品「前列爽」，指產品入面藏有昆蟲同傳出異味，其中一粒膠囊丸內更懷疑藏有類似蜘蛛或牛蜱嘅小昆蟲。御藥堂之後安排退錢同監控程序。

「溶腩酵素」功效被批評 
2016年 
 御藥堂官方網站
 御藥堂Facebook
 順騰國際有限公司官方網站

香港藥廠